b'\n_START_ARTICLE_\nIvan Brumen\n_START_SECTION_\n\xc5\xbdivljenje in delo\n_START_PARAGRAPH_\nV Lenartu v Slovenskih goricah je kon\xc4\x8dal me\xc5\xa1\xc4\x8dansko \xc5\xa1olo. Med 2. svetovno vojno je bil zaposlen pri Zdru\xc5\xbeenju slovenskih podjetnikov v Ljubljani in bil v okviru Slovenske narodne pomo\xc4\x8di vklju\xc4\x8den v Osvobodilno fronto. Po osvoboditvi je bil od 1949 dalje med drugim predsednik Okrajne gostinske zbornice v Ljubljani, od 1952 tajnik Gostinske zbornice Ljudske republike Slovenije, od 1962 tajnik in pozneje svetnik Sveta za gostinstvo in turizem pri Gospodarski zbornici Slovenije. Zaslu\xc5\xbeen je za oblikovanje slovenskega gostinstva in turisti\xc4\x8dnega gospodarstva. Strokovne \xc4\x8dlanke je objavljal v revijah Gostinstvo in Turisti\xc4\x8dni vestnik; je soavtor knjige predpisov o gostinstvu in turizmu.'